HR
19.10.2022.
Službeni list Europske unije
L 271/1
II.
(Nezakonodavni akti)
MEĐUNARODNI SPORAZUMI ODLUKA VIJEĆA (EU) 2022/1974 od 13. listopada 2022.
o potpisivanju, u ime Unije, Sporazuma o dobrovoljnom partnerstvu između Europske unije i Kooperativne Republike Gvajane o izvršavanju zakonodavstva, upravljanju i trgovini u području šuma pri uvozu proizvoda od drvne sirovine u Europsku uniju
VIJEĆE EUROPSKE UNIJE,
uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 5., uzimajući u obzir prijedlog Europske komisije, budući da: (1)
Komisija je 21. svibnja 2003.
donijela Komunikaciju Vijeću i Europskom parlamentu pod naslovom „Izvršavanje zakonodavstva, upravljanje i trgovina u području šuma (FLEGT): Prijedlog akcijskog plana EU-a”.
Akcijskim planom utvrđenim u toj komunikaciji („Akcijski plan za FLEGT”) poziva se na donošenje mjera za rješavanje problema nezakonite sječe izradom sporazuma o dobrovoljnom partnerstvu sa zemljama proizvođačima drvne sirovine.
Vijeće je donijelo zaključke o Akcijskom planu za FLEGT 13. listopada 2003., a Europski parlament donio je rezoluciju na tu temu 11. srpnja 2005.
(2)
Vijeće je 5. prosinca 2005.
ovlastilo Komisiju za otvaranje pregovora sa zemljama proizvođačima drvne sirovine o sporazumima o partnerstvu radi provedbe Akcijskog plana za FLEGT.
(3)
Vijeće je 20. prosinca 2005. donijelo Uredbu (EZ) br.
2173/2005 (1), kojom je uspostavljen FLEGT sustav za izdavanje dozvola za uvoz drvne sirovine u Uniju iz zemalja s kojima je Unija sklopila sporazume o dobrovoljnom partnerstvu.
(4)
Pregovori s Kooperativnom Republikom Gvajanom s ciljem sklapanja Sporazuma o dobrovoljnom partnerstvu između Europske unije i Kooperativne Republike Gvajane o izvršavanju zakonodavstva, upravljanju i trgovini u području šuma pri uvozu proizvoda od drvne sirovine u Europsku uniju („Sporazum”) uspješno su zaključeni parafiranjem Sporazuma 23. studenoga 2018.
(5)
Sporazum bi trebalo potpisati, podložno njegovu kasnijem sklapanju,
DONIJELO JE OVU ODLUKU:
Članak 1.
Odobrava se potpisivanje u ime Unije Sporazuma o dobrovoljnom partnerstvu između Europske unije i Kooperativne Republike Gvajane o izvršavanju zakonodavstva, upravljanju i trgovini u području šuma pri uvozu proizvoda od drvne sirovine u Europsku uniju, podložno sklapanju navedenog Sporazuma (2).
(1) Uredba Vijeća (EZ) br.
2173/2005 od 20. prosinca 2005. o uspostavljanju FLEGT sustava za izdavanje dozvola za uvoz drvne sirovine u Europsku zajednicu (SL L 347, 30.12.2005., str. 1.).
(2) Tekst Sporazuma objavit će se zajedno s odlukom o njegovu sklapanju.